สีสันยามค่ำคืนแสงและเงา กลางน้ำเมืองยะลา ส่งท้ายปีเก่า ต้อนรับปีใหม่
สีสันยามค่ำคืนแสงและเงา เมืองยะลา ความสวยงามกลางน้ำ ส่งท้ายปีเก่า ต้อนรับปีใหม่                 ไฟประดับ บนเกาะกลางน้ำ ในสนามโรงพิธีช้างเผือก  เทศบาลนครยะลา  ได้สร้างสีสันยามค่ำคืน ให้กับเมืองยะลา รวมทั้งเป็นแรงดึงดูดให้ประชาชน ได้แวะเวียนมาร่วมนั่งชมความสวยงาม ของไฟ สีสันต่างๆ และเงาที่กระทบลงในน้ำ  พร้อมกับถ่ายรูป เซลฟี่ บันทึกไว้ในความทรงจำ เพื่อเก็บไว้เป็นที่ระลึก รวมถึง ส่งต่อให้กับบุคคลอื่น                ซึ่งการตกแต่งไฟประดับในครั้งนี้ เป็นการส่งท้ายปีเก่า ต้อนรับปีใหม่ 2563 ของ เทศบาลนครยะลา  ซึ่งต้องการสร้างสีสัน บรรยากาศความสุข ความสดใส ให้กับชาวเมืองยะลา และเป็นการปรับภาพลักษณ์ เปิดมุมที่สวยงามของเมืองยะลา ซึ่งเป็นเมืองน่าอยู่ หลังความไม่สงบในช่วงที่ผ่านมา ได้ส่งผลกระทบต่อภาพลักษณ์ของเมือง  อีกทั้ง ยังเป็นการสร้างความสุข ให้กับประชาชน ในช่วงเทศกาลปีใหม่  ได้มีแลนด์มาร์ก จุดเช็คอินใหม่   เพื่อจะได้นำครอบครัว ญาติพี่น้อง เพื่อนๆ แวะเวียน มาชมความสวยงาม และถ่ายรูปสีสันของเมืองยะลา ส่งต่อ ให้กับประชาชนในจังหวัดต่างๆ ได้มาท่องเที่ยว จ.ยะลา ในช่วงเทศกาลปีใหม่ ด้วย